*Par atklāta konkursa*

## *“Sliežu pārvedu, to pārslēgiekārtu un vadības sistēmu piegāde”*

 *(ID Nr.RS/2022/20) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

**1. jautājums:**

Lūdzam precizēt, kāds ir piegādājamo tramvaja pārmiju vēlamais sliežu profils – 60R1 vai 60R2? Dažādās vietās ir minēti dažādi profili, savukārt tehniskajā specifikācijā ir minēts, ka pieļaujami ir abi profili.

**Atbilde:**

Atklāta konkursa nolikuma Tehniskās specifikācijas 1. pielikumā ir norādīti atbilstošie sliežu tipi.

**2.jautājums:**

Pēc tendera pēdējām izmaiņām (kur tika noņemtas visas pārmijas, kuras sākotnēji bija plānots piegādāt 2024. gadā), konkursa 3. daļā tika pamainīta pārmiju numerācija, kas šobrīd nesakrīt ar 3. daļas rasējumiem. Lūdzam precizēt – kuras pārmijas no rasējumos minētajām ir jāpiegādā?

**Atbilde:**

Atklāta konkursa nolikuma 3.daļas Tehniskajā specifikācijā ir minēti konkrēti piegādājamo pārmiju Nr. tā ir atbilstoša pievienotajām shēmām un rasējumiem.

**3.jautājums:**

Kā ir paredzēts saglabā sliežu ceļa platumu (gan pārmijām, piegadājamajām sliežu ceļa daļām)?

* ar metāla, izolētām savilcēm (ja tā, kāds ir to asvstarpējais attālums sliežu ceļā, pārmijās? Kāda ir savilču specifikācija)?
* ar gulšņiem?
* sliežu ceļa platuma nodrošināšanas ierīces neietilpst šī konkursa ietvaros?

**Atbilde:**

No jautājuma nav precīzi saprotams, uz kuru iepirkuma daļu tas attiecas. Papildus informējam, ka savilču materiāls **ir ražotāja projektēts atbilstoša** šķērsgriezuma ( parasti 10x70 mm – 30x70mm) plakantērauds, atkarībā no pārmijas aprīkojuma un konstrukcijas, paredzot vai neparedzot izolētu savilču izpildījumu, bet jebkurā gadījumā, nodrošinot konstrukcijas noturību. Pārvedu savienotājstieņi (savilces pārmiju un krusteņu zonā) ietilpst pārvedu zonas piegādes apjomā (visās trīs iepirkuma sadaļās), tāpat kā koka gulšņi un stiprinājumi ( 2. un 3. sadaļā).

**4.jautājums:**

Precīzi kuri sliežu posmi/paneļi ir jāpiegādā Depo zonā? Vai tie ir sektor, kas iezīmēti ar zaļu? Vai ir iespējams saņemt šo rasējumu vektorgrafikas failu (piemēram, DWG), lai būtu iespēja precīzi izmērīt nepieciešamos daudzums?

**Atbilde:**

Informējam, ka tiks veikti grozījumi atklāta konkursa nolikumā un papildināti Tehniskās specifikācijas pielikumi (rasējumi un shēmas), aizstājot nolikuma Tehniskajai specifikācijai pievienotos rasējumus un shēmas ar papildinātiem rasējumiem. Lūdzam sekot izmaiņām Elektronisko iepirkumu sistēmā un Pasūtītāja mājaslapā.

Iepirkumu komisijas priekšsēdētāja Karīna Meiberga